Greg Manteufel igaz történetéből kiderül, hogy néhány kutyapuszi hogyan vette el majdnem az �
"Megnyalt a kutyám és majdnem belehaltam” - Greg Manteufel igaz története
Írta: Dia Hírek Utoljára frissült: 2018. október 2. 11:50
#Kutya#Galéria#Greg Manteufel#amputáció
Greg Manteufel igaz történetéből kiderül, hogy néhány kutyapuszi hogyan vette el majdnem az életét.
Olvasd el ezt is! Egy fotós megmutatta, mennyire hasonlítanak a kutyák a gazdájukra
forrás: DAWN MANTEUFEL
Greg és pitbullja.
Greg influenzás volt. Aztán június 26-án vérvörössé vált az arca, bedagadtak a lábai, belázasodott és hasmenéssel is küzdött. Aztán lefeküdt aludni, hátha jobban lesz utána. Mire a fia, Mike kórházba vitte, Manteufel bőre mindenhol vörössé, lilává és kékké vált, ráadásul beszélni sem tudott.
“Tegyenek meg mindent, hogy megmentsék az életemet”
- mondta az orvosoknak.
Egy napon belül a lábai elfeketedtek, emiatt amputálni kellett őket, aztán a kezét és az orrát is.
Az orvosok napokig nem tudták, mi áll a háttérben, 8 nap múlva derült ki a pontos diagnózis: Capnocytophaga canimorsus-fertőzés. Ez a baktérium a kutyák szájában található meg, harapással, nyalogatással kerül át az emberre. Csak extrém esetben fordul elő, hogy a baktérium a vérbe kerül és halálos fertőzést, például szepszist okoz. Összesen 14 műtétet hajtottak végre Gregen, de még így is vár rá néhány.
Így nézett ki Greg a műtétek után.
“Mindig volt kutyám, ezért nem is értettem, miért pont most betegedtem meg. Nem gondolom, hogy a kutyám fertőzőtt volna meg, mivel nem szokott nyalogatni. Ha mégis ez lenne a helyzet, akkor sem az ő hibája lenne. Sosem tudnék rá haragudni, mivel imádom a kutyákat.”
Nehéz kinyomozni, hogy tényleg Greg pitbullja, Ellie fertőzte-e meg, mivel előtte több kutyával is találkozott.
“Nagyon ritkák az ilyen esetek, valószínűleg több szerencsétlen véletlennek is köszönhető, hogy ennyire súlyos vége lett Greg történetének.”
- mondta dr. Stephen Cole, állatorvos.
Olvasd el ezt is! Kutyák vigyáznak a méhcsaládokra
Greg előtt még hosszú út áll, de elmondása szerint megpróbál pozitív maradni és jelenleg arra gyűjt pénzt az egyik internetes oldalon, hogy protéziseket tudjon vásárolni és az orvosi költségeit is rendezni tudja. Eddig 130.000 dollárt gyűjtött össze, a családnak pedig nagyon jól esik a támogatás, amit másoktól kaptak.